โรงเรียน มอ.วิทยานุสรณ์

โรงเรียน มอ.วิทยานุสรณ์ เป็นโรงเรียนวิทยาศาสตร์  ที่มีสถานภาพเป็นโรงเรียนเอกชนภายใต้การกำกับดูแลของมหาวิทยาลัยสงขลานครินทร์ โดยมูลนิธิเพื่อการศึกษาโรงเรียน มอ.วิทยานุสรณ์ เป็นผู้รับใบอนุญาตจัดตั้งโรงเรียน และมหาวิทยาลัยสงขลานครินทร์เป็นผู้จดทะเบียนจัดตั้งมูลนิธิฯ โดยคำแนะนำของสภามหาวิทยาลัย โดยโรงเรียนมีการจัดการเรียนการสอนทางด้านวิทยาศาสตร์ในระดับมัธยมศึกษาตอนต้นและมัธยมศึกษาตอนปลาย เริ่มเปิดสอนในปีการศึกษา 2548

ผู้บริหารโรงเรียน

อัตลักษณ์ของโรงเรียน 
คือ SMART with CARE & SHARE  ประกอบด้วย

SMART
 Scientific-minded        คิดแบบวิทยาศาสตร์
 Good Manner              บุคลิกลักษณะดี
 Aesthetic appreciation   มีสุนทรียภาพ
 Reliable and responsible เชื่อถือได้และรับผิดชอบ
 Teamwork                 ทำงานเป็นทีมได้

CARE
 Considerate                 เอาใจใส่
 Attentive                 ตั้งใจรับฟัง
 Responsive                 ขานรับฉับไว
 Empathy                  ความสามารถเข้าใจความรู้สึกผู้อื่น

SHARE
 Scientific-Based                 ให้ฐานตรรกะวิทยาศาสตร์ในการแบ่งปัน
 Honest                 ซื่อสัตย์ต่อตนเองและผู้อื่น
 Accountable                 รับผิดชอบ อธิบายได้
 Respectful                 ให้เกียรติผู้อื่น
 Enthusiastic                 กระตือรือร้น

แนวการบริหารจัดการ 
 นักเรียนเป็นศูนย์กลางการเรียนรู้
 เรียนรู้ร่วมกัน  แบ่งปันความรู้  การจัดการความรู้
 คิดแบบวิทยาศาสตร์
 ธรรมาภิบาลพัฒนาบุคลากร
 ระบบสืบสอบ การเรียนรู้โดยใช้ปัญหาเป็นฐาน (Problem Based Learning :PBL)
 สุนทรียภาพ การค้นหาศักยภาพ

ระบบการคัดเลือกเข้าศึกษา 

สำหรับการคัดเลือกเข้าศึกษาต่อยังโรงเรียน มอ.วิทยานุสรณ์ แบ่งออกเป็น 2 ประเภทคือ

1.โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย (โครงการ วมว.) การคัดเลือกรอบแรกนั้นจะดำเนินการโดยโรงเรียนมหิดลวิทยานุสรณ์ ซึ่งเปิดรับสมัครนักเรียนที่จบการศึกษาในชั้นมัธยมศึกษาปีที่ 3 หรือกำลังศึกษาอยู่ในปีการศึกษานั้น จากทั่วประเทศและทุกพื้นที่บริการ ซึ่งนักเรียนที่เลือกสอบเข้าโครงการ วมว. จะไม่สามารถเลือกสอบเข้าโรงเรียนจุฬาภรณราชวิทยาลัยได้ โดยจะคัดเลือกในรอบแรกไว้ 200 คน และในรอบที่สอง การสอบคัดเลือกจะดำเนินการโดยโรงเรียนเอง และจะคัดเลือกเหลือเพียง 60 คน (2 ห้อง)

2.ประเภทคัดเลือกทั่วไป เป็นการสอบคัดเลือกรูปแบบปกติ ดำเนินการสอบคัดเลือกโดยโรงเรียนเอง โดยการสอบประเภทนี้จะจัดสอบในช่วงเดือนธันวาคมของทุกปีการศึกษา แบ่งจำนวนการรับนักเรียนดังนี้ มัธยมศึกษาปีที่ 1 รับประมาณ 160 คนต่อปี และมัธยมศึกษาปีที่ 4 รับตามจำนวนที่ไม่เท่ากันในแต่ละปี ทั้งนี้ขึ้นอยู่กับนักเรียนชั้นมัธยมศึกษาปีที่ 3 เดิมที่มีสิทธิ์เข้าศึกษาต่อ และประสงค์จะเข้าเรียนในชั้นมัธยมศึกษาตอนปลายต่อไป และจะมีการคัดเลือกห้องเรียนทางไกลที่อยู่ภายใต้การดูแลของ โครงการพระราชดำริ ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ ในการเป็นฐานจัดการเรียนการสอนทางไกลแบบสื่อสารสองทาง สามารถตอบโต้ได้ระหว่างห้องเรียนต้นทางไปปลายทาง และมีการฝึกปฏิบัติการทดลองทางไกลร่วมกันเป็นแห่งแรกของไทย โดยมีโรงเรียนที่เข้าร่วมโครงการ 6 โรงเรียน 4 จังหวัดของภาคใต้ คือพังงา ยะลา ปัตตานี และนราธิวาส

กิจกรรมของโรงเรียน

กิจกรรมภายในโรงเรียน 
 กิจกรรมกีฬาสี
กิจกรรมกีฬาสีจะจัดขึ้นในภาคเรียนที่ 1 ประมาณเดือนมิถุนายนของทุกปีการศึกษา การแบ่งสีประจำนักเรียนจะแบ่งให้กับนักเรียนที่เข้าใหม่ทั้งมัธยมศึกษาตอนต้นและมัธยมศึกษาตอนปลาย ตามลำดับเลขที่ของนักเรียน ประกอบด้วย สีชมพู สีฟ้า สีม่วง และสีส้ม ตามลำดับ อดีตมีสีแดงและสีเหลือง ปัจจุบันยกเลิกไปแล้ว โดยจะมีการจัดตามเลขที่รูปแบบใหม่เมื่อเข้าช่วงมัธยมศึกษาตอนปลาย อดีตใช้การจับสลากในการแบ่งสีให้แก่นักเรียน

อ้างอิง

ดูเพิ่ม 
 โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย

แหล่งข้อมูลอื่น

 เว็บไซต์ของโรงเรียน มอ.วิทยานุสรณ์ 

มหาวิทยาลัยสงขลานครินทร์
มอ.วิทยานุสรณ์
มอ.วิทยานุสรณ์
มอ.วิทยานุสรณ์
สถานที่ที่ตั้งชื่อตามพระนามของสมเด็จพระมหิตลาธิเบศร อดุลยเดชวิกรม พระบรมราชชนก